ธนาคารกสิกรไทย ประกาศตั้ง 'ซีอีโอ' คนใหม่
แต่งตั้ง 'ขัตติยา อินทรวิชัย' ควบตำแหน่งกรรมการและประธานเจ้าหน้าที่บริหาร ปรับ 'บัณฑูร ล่ำซำ' นั่งประธานบอร์ด ประเภทกรรมการที่ไม่เป็นผู้บริหาร และที่ปรึกษาแก่คณะจัดการ
12 ต.ค. 2562

แต่งตั้ง 'ขัตติยา อินทรวิชัย' ควบตำแหน่งกรรมการและประธานเจ้าหน้าที่บริหาร ปรับ 'บัณฑูร ล่ำซำ' นั่งประธานบอร์ด ประเภทกรรมการที่ไม่เป็นผู้บริหาร และที่ปรึกษาแก่คณะจัดการ
เมื่อวันที่11 ตุลาคม ธนาคารกสิกรไทย ทำหนังสือแจ้งตลาดหลักทรัพย์แห่งประเทศไทย เรื่อง การแต่งตั้งประธานเจ้าหน้าที่บริหาร และที่ปรึกษาแก่คณะจัดการ
ด้วยที่ประชุมคณะกรรมการ บมจ.ธนาคารกสิกรไทย ครั้งที่ 9/2562 ซึ่งประชุมเมื่อวันที่ 26 กันยายน 2562 ได้มีมติอนุมัติตามข้อเสนอแนะของคณะกรรมการทรัพยากรบุคคล และกำหนดอัตราค่าตอบแทน ให้แต่งตั้งนางสาวขัตติยา อินทรวิชัย กรรมการและกรรมการผู้จัดการ เป็นกรรมการและประธานเจ้าหน้าที่บริหารของธนาคาร สืบแทนนายบัญฑูร ล่ำซำ ที่ครบกำหนดตามสัญญา
นอกจากนี้ ที่ประชุมคณะกรรมการธนาคาร ได้แต่งตั้งนายบัณฑูร ล่ำซ่ำ ดำรงตำแหน่งประธานกรรมการ ประเภทกรรมการที่ไม่เป็นผู้บริหาร อีกทั้งดำรงตำแหน่งที่ปรึกษาแก่คณะจัดการ โดยให้มีผลตั้งแต่ถัดไปจากวันประชุมสามัญผู้ถือหุ้น ปี 2563 เป็นต้นไป
ทั้งนี้ ธนาคารแห่งประเทศไทยได้ให้ความเห็นชอบการแต่งตั้งดังกล่าวแล้ว
จึงเรียนมาเพื่อโปรดทราบ
ขอแสดงความนับถือ
บมจ.ธนาคารกสิกรไทย
ลงชื่อ
(ดร.อดิศวร์ หลายชูไทย)
เลขานุการบริษัท
รองกรรมการผู้จัดการอาวุโส